IT JOBS in BG: Какво е да работиш като Head of IT във FIO Systems Bulgaria, част от Hypoport Group - Economy.bg\nЗа професията и възможностите разказва Боян Трушев, който стартира офиса на FIO в България\n03 юни 2021, 11:55 a+ a- a\nБоян Трушев, директор „Информационни технологии” (Head of IT), FIO Systems Bulgaria, част от Hypoport Group\nБоян Трушев е директор „Информационни технологии” (Head of IT) във FIO Systems Bulgaria, част от Hypoport Group. Има магистърска степен по „Компютърни системи и технологии“ с профил „Софтуер“ от Техническия университет в София.\nРабота като програмист започва още като студент в 3 курс, като сменя няколко компании. В първата разработва вътрешнофирмена система за управление на ресурсите, по-късно се прехвърля във фирма за разработване на компютърни игри. „Като всеки млад програмист и моята мечта беше да разработвам игри. Това се оказа доста интересна работа, а също и добра школа, тъй като там се сблъсках с много интересни проблеми от различно естество“, спомня си Боян. Историята как започва работата си във ФИО е доста забавна и се развива преди около 20 години. Николас Шулман, основателят на ФИО в Лайпциг, идва на ски екскурзия в Банско и по щастливо стечение на обстоятелствата отсяда в къщата на неговите родители.\nПо това време Боян вече живее и работи в София и един ден баща му му се обажда и казва: „Знаеш ли, при нас има едно много симпатично момче, което има фирма за разработка на софтуер в Германия и много би желал да се срещне с теб“. Организират си среща в София, на която Николас споделя плановете си да открие клон в българската столица. „Аз, от своя страна, му показах някои от нещата, по които работех в момента, и след известно време получих от него предложение да стартирам офиса в България. Разбира се, за мен донякъде беше трудно решение да напусна game индустрията, но реших, че е възможност, която не бива да пропускам и така успях да привлека няколко приятели и стартирахме клона на ФИО в България, останалото е история :)“, споделя Боян.\nПред Economy.bg Боян Трушев разказва повече за работата си като директор „Информационни технологии” във FIO Systems Bulgaria, част от Hypoport Group. Какви умения и качества са необходими, как поддържа квалификацията си и кои са най-големите заблуди за професията.\nФИО СИСТЕМС БЪЛГАРИЯ се занимава с разработване на собствени продукти в сферата на финансите и управлението на недвижими имоти, насочени основно към немския пазар. Екипът в България стартира през 2002, а компанията съществува под това име тук от 2007. От 2018 година ФИО е част от групата на Хипопорт (Hypoport Group), съставена от повече от 30 компании с над 2000 служители. Към момента екипът в София се състои от 54 души, като повечето от тях са програмисти и QA специалисти. Технологиите, които използва, са основно .NET и C# за бекенд частта, и Java script и React за фронтенд частта от продуктите на компанията.\nПрез последните години основната ми работа е свързана с изграждането и развитието на един от големите продукти на компанията – ЕРП система, свързана с управлението на имоти. Участвам в разработката на тази система от самото начало. Стартирахме четирима души, а сега екипът е нараснал многократно както в България, така и в Германия.\nПрез годините съм участвал в изграждането на архитектурата и разработването на повечето от продуктите на ФИО.\nКато един от хората, които стартираха компанията в България, една от големите ми отговорности беше да изградим и развием успешен екип от професионалисти и да успеем да се сработим с колегите от Германия, така че да бъдем един общ екип. Бих казал, че нещата се получиха много добре и в много отношения надминаха очакванията ми.\nМанталитетът, който изграждаме и поддържаме, е като на стартъп. Като част от Хипопорт Груп се радваме на гъвкавостта и независимостта на средно голяма компания с възможностите и предимствата, предоставени от германска корпорация.\nОсвен чудесни професионалисти, колегите ми са и страхотни хора с разнообразни интереси, така че винаги е приятно, когато се събираме и прекарваме времето си заедно и извън работа. С колегите от Германия също поддържаме отлични отношения - освен ежедневните онлайн срещи, се срещаме на живо по няколко пъти годишно - последната година не успяхме да се срещнем, но се надявам скоро да имаме възможност да наваксаме.\nБих казал, че имам един добър баланс между времето, което прекарвам в срещи и времето, което ми остава, за да се занимавам с технически въпроси, било то да разработвам нови решения, да експериментирам с нови технологии, да търся оптимизации както на работата на системата, така и на работните процеси. Във ФИО като част от Хипопорт в София държим на добрия баланс между професионалния и личния живот. Разбира се, винаги ми е приятно, когато ми остане време да пиша код, така че се опитвам поне някаква част от деня ми да преминава в кодене.\nПри мен най-важното, както разбрахте, беше къща в Банско и малко късмет:).\nШегувам се, разбира се, винаги съм смятал, че основното е страстта към технологиите и програмирането. Тъй като сферата е доста динамична, човек трябва да е отворен към новостите и да не спира да се учи. Важни са обаче и базовите знания и умения, които университетското образование дава.\nЗа лидерска позиция в по-голяма степен се изискват и комуникационни и организационни умения.\nВ днешно време има много начини човек да продължава да се учи, основното е желанието и мотивацията. При мен мотивацията от една страна идва от екипа, колегите ми постоянно следят новостите в сферата и търсят начини да се усъвършенстват. Другото нещо, което ме мотивира, са интересните задачи и сложните проблеми. В разработката на продукти от такъв мащаб има много предизвикателства, които изискват широки познания в различни сфери.\nИначе директно на въпроса: основният източник на нови знания е, разбира се, интернет - следя статии, блогове, различни специализирани сайтове. Kогато имам възможност, посещавам събития и конференции, през последната година заради пандемията всички събития се провеждат онлайн, което донякъде намалява тяхната полезност, тъй като се губи личният контакт с лекторите и участниците, но въпреки това пък бих желал да поздравя организаторите, които в тези трудни условия успяват да организират такива събития.\nРазвитие на кое? :) Честно казано, този въпрос винаги ме е обърквал малко, има толкова много начини човек да се развива. Доста хора разбират развитието като нещо чисто материално в смисъл да получаваш по-голяма заплата, по-големи бонуси. За мен развитието до голяма степен е свързано с развитието на екипа, развитието на продуктите и компанията. Ако го погледнем малко в по-широк аспект, бих казал също развитието на IT индустрията в България, пък и защо не развитието на България като цяло.\nИначе в по-персонален аспект бих казал, че човек винаги може да се развива както професионално, така и като личност. А относно ролята на компанията в това развитие - предлагаме различни възможности: Udemy курсове, езикови курсове, библиотека, редовно посещаваме различни събития и конференции, организираме хакатони, 10% от работното време е отделено за обучение и всеки служител на компанията може да го използва, за да изучава нови технологии или да развива своите професионални умения. Не на последно място е и ролята на екипа. През годините сме създали култура на взаимопомощ и споделяне на знания и умения, така че всеки по всяко време е готов да помогне, за новите хора имаме менторска програма, която подпомага навлизането им в екипа. Основният ни фокус винаги са били хората. Сега като част от голямото семейство на Хипопорт и с развитието на Хипопорт София се опитваме да запазим тази култура и ценностите, които сме изградили през годините във ФИО.\nНай-голямата заблуда относно нашата професия е образът на програмиста. Образът на програмиста често се свързва с човек, който води застоял живот, не става от бюрото си, зарито с купища празни чаши от кафе и кутии от пица, и с когото не можеш да проведеш никакъв нормален разговор на тема извън програмирането. На практика това изобщо не е вярно, голяма част от моите колеги спортуват активно, водят здравословен начин на живот, имат много разнообразни интереси и широка обща култура.\nОще от дете съм закърмен с любов към планината и досега почти всяка седмица прекарвам време в планината, през лятото преходи и по-кратки разходки, през зимата карам ски.\nОсвен това обичам да играя футбол, волейбол, скуош. Слушам доста музика, напоследък поднових интереса си към свиренето на китара. След работа прекарвам времето си най-вече със семейството си. Срещам се с приятели и колеги, напоследък основно в парка или в планината – спазваме противоепидемичните мерки. Когато ми остане време, обичам да чета художествена литература – както доста хора от нашия бранш съм фен на фентъзи и научната фантастика.


Сензорна стая ще стимулира развитието на дечица със специални нужди в бургаската детска градина ”Звездица” | Община Бургас\nСензорна стая ще стимулира развитието на дечица със специални нужди в бургаската детска градина ”Звездица”\nГел плочи, вестибуларна люлка, люлка „утроба”, прожектор с подвижна лампа, сензорен кът и дидактични меки модули, светлинно и оптично оборудване, които стимулират усещанията, са част от чисто новото пространство в ДГ„Звездица” в Бургас. Специалната стая е предназначена за работа с деца със специални образователни потребности. В нея ще се провеждат игри и забавления, ситуации за разпознаване и демонстриране на емоции, антистрес упражнения и комплекс упражнения за справяне с агресията и развиване на сетивата. В обзавеждането са включени още шведска стена, босо топка и място за дейности с децата за предаване на социален опит чрез изкуството, където звучи подходяща релаксираща музика. От новата придобивка ще се възползват 10 деца с предварителен график на работа. С тях ще работи психолог.\n„Реализирането на проекта е една сбъдната мечта. Сензорната стая е следваща стъпка след ресурсния кабинет, благодарение на която децата със СОП възприемат обкръжаващата среда и учебния материал по-лесно и достъпно”, сподели Росица Кралева, директор на детското заведение.\nПо проекта са закупени още тежко елече, тежко одеало, които при деца с аутизъм понижават тревожността и осигуряват емоционална стабилност. Натискът помага на детето да почувства тялото си, да се осъзнае в пространството. При детска церебрална парализа с умерената тежест се постига необходимото отпускане и разтягане на поразените групи мускули. Върху децата, страдащи от синдрома на дефицит на вниманието и хиперактивност, „тежкото” одеяло има отпускащ и успокояващ ефект и осигурява концентрация .\nЗам.-кметът по образование, здравеопазване и социални дейности Йорданка Ананиева пожела на малчуганите повече усмивки и щастливи игри в новата цветна стая.\n„Това пространство е много повече от детска стая. То ще бъде много полезно и ще окаже изключителна помощ на децата да се развиват, чрез игри, забавления, като развиват и въображението си”, сподели още Ананиева.\nСвали като PDF\tРазглеждания: 1317 Последна промяна: 11:02:55, 30 ноември 2021


Британският вариант на COVID-19 вече е засечен в 12 области у нас - По света и у нас - БНТ Новини\nВ 12 области вече е засечен британският вариант на вируса у нас. Последните изследвания на Центъра по заразни и паразитни области показват, че той се среща вече и във Враца, Ямбол, Добрич, Кюстендил и Велико Търново. Обработката на пробите от Кюстендил е доказала, че по-заразната британска мутация е у нас поне от края на миналата година. От другата седмица в Центъра се очаква да заработи нов апарат, който ще позволи да се изследват повече проби.\nИма единични проби от други области, от Пловдив и Кюстендил, Добрич, Ямбол, от Самоков, от Софийска област няколко населени места, обяснява проф. Ива Христова, зам.-директор на Националния център по заразни и паразитни болести.\nТрябва да имаме предвид, че това са насочени изследвания, насочено сме търсили тези мутанти. Трябва много повече изследвания, ако може реално от 5 до 10% от положителните проби, каквото е изискването на Европейския център да бъде секвенирано, допълва проф. Христова.\n#британски щам #covid-19\nЛудогорец отбеляза 6 гола на Етър, Кешерю вкара четири


Четвърти Малък Розарий на Майка Мария - СИРИУС\nЧетвърти кратък Розарий на Майка Мария\n3. Но понякога вие не дочаквате помощта да дойде и ми изпращате вашите упреци, и изразявате своето недоволство. Тутакси Божествената възможност се прекратява. И следващият път, когато разкайвайки се и плачейки, отново се приближавате до моя образ, аз отново ви оказвам помощ. Но после всичко се повтаря. И когато за пети или за седми път молите за едно и също нещо, аз вече не бързам с помощта. Защото вие не сте осъзнали цялата отговорност, която с всяка ваша молба възлагате на ангелските отряди. Бъдете последователни в своите молби и действия.\n7. И когато включвате силна музика с накъсан ритъм, елементалите и ангелските същества в паника напускат зоната, в която се чува тази ужасна музика. Равновесието се нарушава дотолкова, че никое от съществата, в чиито задължения влиза да въвеждат порядък на финия план, не може в продължение на няколко дни да влезе в зоната, където е звучала тази музика. И тъй като вие включвате музиката всеки ден, то вашите градове и населени места са подобни на пустини: всички обитатели от финия свят са напуснали тези пустини и не могат да ви оказват помощ.\n9. Затова помислете дали не настъпи време да се върнете към онази хармония между всички царства на природата, която цареше в далечните времена, когато хората бяха щастливи и изпитваха радост просто от живота? Тогава те виждаха елементалния живот, виждаха ангелите и това беше също така естествено, както за вас е естествено да виждате кучетата, котките и птиците. Аз зова вашето съзнание към висините. Опитвам се да доведа до вашето съзнание, че вие живеете в клетка и сами сте се насадили в тази клетка и сте я поставили в пустинята на вашите градове.\nРозарият е съставен по диктовката на Майка Мария от 9 юли 2009 г


Всичко за един човек: фланелена риза, интелигентно гнездо и безжична клавиатура\nКомпактна безжична клавиатура за управление на разширител или отдалечен компютър. Комбинира функцията за дистанционно управление и мишката. Над 3500 поръчки и рейтинг 4.9 от 5.\nЦена: от 474 рубли.\nСтилен ултрабук MSI PS42 с мощен пълнеж и богат набор от портове. Екранът с тънка рамка и диагонал от 14 инча, удобна клавиатура с подсветка, скенер за пръстови отпечатъци и 10 часа живот на батерията.\nЦена: 53 091 рубли.\nЕлектрическа самобръсначка Xiaomi с три плаващи глави за сухо и мокро бръснене. Над 2000 поръчки, рейтинг - 4.9 от 5.\nЦена: 2338 рубли.\nУдобен цифров манометър със светлина за проверка на налягането в гумите.\nБронирани противоударни капаци за всички популярни смартфони на Samsung. Почти 1600 поръчки и 96% положителни отзиви.\nЦена: от 914 рубли.\nПросторен градски пакет Xiaomi с минимален дизайн.\nЦена: 1333 рубли.\nДобър 60-ватови поялник с контрол на температурата с набор от взаимозаменяеми върхове и удобна стойка. Над 2300 поръчки и 100% положителна обратна връзка.\nЦена: 603 рубли.\nПейнтбол маска под формата на главата на Терминатора.\nЦена: 1 109 рубли.\nГотини спортни часовници с масивен калъф и поддръжка за уведомления от смартфон. Над 3700 поръчки и 97% положителни отзиви.\nЦена: от 1 444 рубли.\nНай-мощният флагман Xiaomi с невероятен 6, 21-инчов дисплей, 6 GB RAM и модул с двойна камера.\nЦена: 27, 999 рубли.\nКомпактен радар детектор с GPS модул и удобен за потребителя екран. Създаден специално за руските пътища и точно определя всички видове камери.\nЦена: 3 466 рубли.\nТаблетка за трансформатор\nМощен трансформатор за таблети на Windows 10 с подкрепа от стилус, който лесно може да замени лаптопа. Екранът на 12.9 инча, процесор Intel Apollo Lake N3450, 6 GB оперативна памет и 128 GB вътрешна памет.\nЦена: от 29 618 рубли.\nСтилно кожено куфарче с презрамка в десет различни цвята. Лесно се побира лаптоп, таблет, папка с документи и други необходими неща. Над 400 поръчки и 99% положителна обратна връзка.\nЦена: 3 101 рубли.\nСтилни фланелеви ризи в клетка. Повече от 25 различни цвята. Почти 850 поръчки и 100% положителна обратна връзка.\nЦена: 893 рубли.\nУстройство за наблюдение на налягането на гумите от Xiaomi. Информацията се показва на дисплея на основното устройство, както и в мобилното приложение.\nЦена: 5 338 рубли.\nСгъваеми скоби за сгъваема рафт или малка маса. Издържа на натоварване до 65 кг, има четири различни размера.\nЦена: от 965 рубли.\nСмарт гнездо с Wi-Fi-модул. Програмира се от смартфон и се управлява дистанционно.\nЦена: 888 рубли.


Кои са най-опасните наркотици? : Chronicle.bg\n11 юли, 2015\t14:05\t | от\tChronicle.bg with DW | Живот\nНе всички опасни наркотици са забранени – и не всички забранени дроги са по-опасни от разрешените. Как по-точно стоят нещата с ефекта на различните наркотици върху здравето на хората?\nТози наркотик е много популярен на техно сцената. Но – именно амфетаминът пречи на спокойствието на хората. Води до безсъние, тремор, сърцебиене, може да предизвика и инфаркт. Вероятността да се изпадне в зависимост от него е средна – 1,67. При продължителна употреба или предозиране обаче влияе токсично – вреди на органите, на мускулатурата и на бъбреците. Освен това синтетичният наркотик може да причини халюцинации, депресии, психози и дори кома.\nАлкохолът има висок потенциал на зависимост /1,93/ – повече, отколкото марихуаната, ЛСД, много приспивателни, амфетамина или екстази. Още по-голяма е зависимостта, която може да се добие от тютюнопушенето – 2,2. Само кокаинът, крекът и хероинът имат по-високи показатели. Но за разлика от нелегалните наркотици, алкохолът се радва на висока популярност по света, с изключение на ислямските държави. Хората пият вино още от античността. И пушенето минава за част от добрия тон до 80-те години.\nКоментарите са изключени за Кои са най-опасните наркотици?


- остеохондром (екзостоза): това е най-честият доброкачествен тумор на костите. Образува се най-често в дългите кости, в близост до големите стави (напр. коляно). Обикновено пациентът забелязва костна бучка в близост до някоя става. Обикновено тя е безболезнена, освен ако не засегне нерв. Обикновено ако не нараства и не предизвиква оплаквания не изисква лечение. Рядко, при деца, този тумор се появява на много места в костите. Това състояние се нарича наследствена множествена екзостоза и при него съществува риск в 1% от случаите да малигнизира, т. е. да се превърне в злокачествен костен тумор.\n- невкостяващ фибром: представлява фиброзен (мекотъканен) дефект в кортикалната част на костта при деца, обикновено се открива случайно на рентгенови снимки по повод счупване. Рядко предизвиква слабост в костта, водеща до лесно счупване.\n- еднокамерна (проста) костна киста: спада към тумороподоните заболявания, може да се намери навсякъде, но най-често се открива в горната част на раменната кост и в най-горната част на бедрената кост. Причинява оплаквания само ако е достатъчно голяма за да отслаби костта и да предизвика счупване.\n- аневризмална костна киста: възниква най-често в задната част на гръбначния стълб или в дългите кости. Предизвиква болка и затова налага лечение.\n- еозинофилен гранулом или Хистиоцитоза Х: няма костен произход, произлиза от съединителната тъкан в костите, най-често засяга костите на черепа, но може да засегне и други органи.\n- хондробластом: има хрущялен произход от хрущялните растежни плочки в костите на подрастващите. Този тумор е изключително рядък.\n- енхондром: този доброкачествен тумор е с хрущялен произход и се образува във вътрешността на дългите кости на крайниците и пръстите. Понякога възниква на много места едновременно и тогава се нарича болест на Ollier.\n- хондромиксоиден фибром: доброкачествен тумор, който се появява в ствола на дългите кости. Често причинява болка и подуване.\n- остеоид-остеом: представлява малко доброкачествено тумерче от костен произход, което възниква най-често в дългите кости и гръбнака. Обикновено причинява нощна болка, която лесно се повлиява от аспирин.\n- остеобластом: отново доброкачествен тумор с костен произход, обикновено с малки рамери и предизвиква болка.


Галиани: Това е най-важната седмица в Милано - Футбол свят - Италия - Gong.bg\nБившият изпълнителен директор на Милан Адриано Галиани коментира предстоящото дерби на Милано, което предстои в неделя. Дясната ръка на Силвио Берлускони си припомни дните на „Сан Сиро“ и се изказа ласкаво за Златан Ибрахимович пред Скай Спортс.\n„Новак Джокович ме уведоми, че трябва да присъства на полуфинала за Купата на Италия Милан – Ювентус. Тогава ще бъда на двубоя, но няма да мога да присъствам на дербито с Интер. Причината е, че работя в Монца и ще бъда на двубоя със Сиена. Ще гледам дербито по телефона във влака“, каза Галиани.\n„След като работих две години със Златан Ибрахимович много добре знам какъв играч за пример е. Той стимулира съотборниците си. Спомням си, че се караше на някои от играчите, които не тренираха интензивно и не се влагаха в заниманията. Не знам в момента как е, но виждам, че всичко при него отново е на ниво. Златан стимулира играчите си и плаши опонентите. Все още се чувствам разстроен, когато се сетя, че трябваше да го продадем по финансови проблеми“, добави още той.\n„Седмицата с дербито на милано е най-важната в годината. Все още си спомням мачовете през 2003 година в 1/2-финалната фаза на Шампионската лига. Тогава Абиати направи силен мач и ни класира за финала срещу Ювентус. От време на време си припомням тези двубои и се притеснявам, че топката ще влезе в последните секунди. Това бяха двете дербита, които си спомням с неповторима емоция“, заяви Галиани.\nАдриано Галиани Интер Златан Ибрахимович Милан


Шофьорът, прегазил детето в Русе, вече бил осъждан за смърт на пътя | СЕГА\nШофьорът на камиона, прегазил дете в Русе, веднъж вече е бил осъждан за смърт на пътя, предава БГНЕС. 76-годишният шофьор на камион, който прегази 5-годишно дете в Русе, е задържан за 72 часа с постановление на наблюдаващия прокурор от Окръжната прокуратура. Водачът е привлечен като обвиняем за три нарушения на правилата за движение по пътищата, довели до смъртния резултат, както и за бягство от местопроизшествието.\nТрагедията се случи вчера в русенския квартал „Долапите”, на улица „Бяла черква”. 5-годишното момиченце е било придружавано от баба си, когато е пресичало кръстовището с улица „Найден Геров”. В този момент камион, използван за превоз на вар, правил завой. Детенцето загина на място, разказва още агенцията.\nПо делото са извършени огледи, иззети са веществени доказателства, изискани са справки и са разпитани свидетели. Назначени са съдебномедицинска и автотехническа експертиза. От прокуратурата уточниха, че задържаният мъж с инициали П.С. е осъждан два пъти за пътнотранспортни произшествия, като при първото е причинил смъртта на друг човек, а при второто пострадалият е получил наранявания, квалифицирани като средна телесна повреда. За сегашното му обвинение законът предвижда наказание лишаване от свобода за срок от 3 до 15 години и лишаване от право да се управлява МПС. Разследването по делото продължава и се извършва от разследващ полицай в ОД на МВР – Русе.\nшофьор, Русе, дете, смърт, камион\nРоми окупираха болницата в Асеновград\nПочина Клайв Къслър, автор на бестселъри\nБившият президент на Египет Хосни Мубарак почина\nТрябва да има възрастово ограничение за шофьорите като се пенсионират да им се взимат книжките\nСр., 13/11/2019 - 16:35\n...защо ли не съм изненадан..?\n...крайно време е Пътна полиция да бъде премахната, пътните полицаи уволнени до крак а със спестените пари...да се купят камери и да се монтират из цялата територия...на ТЕРИТОРИЯТА...защото държава е ясно, че не сме...\nСр., 13/11/2019 - 17:05\nИ въпреки тези две престъпления той продължава да е шофьор?\nТова не се ли тълкува като рецидив ?\nСр., 13/11/2019 - 17:18\nКога най-после ще има кумулиране на наказанията? След две престъпления на пътя, едното при това с жертва, ако бяхме нормална страна, за трето ПТП с жертва - до живот без право на замяна.\nСр., 13/11/2019 - 17:59\nА прокурорското синче 2ма на Тротоара?\nА дъщерята на "пършевицата"- двама работника на пътя?\nТях ни ги пишат ни ги съдят.\nЩо така 4рен аршин?\n...крайно време е Пътна полиция да бъде премахната, пътните полицаи уволнени до крак а със спестените пари...да се купят камери и да се монтират из цялата територия.\nНе, благодаря. Снимам се само за документи. Нямам желание да бъда под постоянно наблюдение. А и тия камери кой ще ги следи? Същите, дето сега са пътни полицаи.\nДържавата е изгнила отвътре. С мерки на парче нищо няма да стане. Невъзможно е да промениш само полицията. Трябва да се промени цялата система. Веригата е толкова здрава, колкото най-слабото звено от нея.\nСр., 13/11/2019 - 20:42\n...никакви пътни полицаи...безполезни са...очевадно е...и днес съседите на прегазеното дете заявиха по телевизията, че няма никакъв контрол на колите и камионите...само в центъра се въртяла някаква патрулка...но какво прави там в центъра на квартала...не се знае\n...кадрите от камерите..директно в общината в която шофираш и глобите директно в бюджета на същата община...


Естествени средства - bg.penzion-gallus.cz\nчревни паразити ? Как да ги предпазим и как да се предпазят от тях поради здравословното хранене и естествените средства за защита? Ако искате да знаете отговорите на тези въпроси, прочетете тази статия.\nчревни паразити са здравословен проблем, защото за съжаление, това се отразява много хора от всички възрасти. Симптомите са трудни за откриване, защото могат да бъдат объркани с други, които показват други заболявания. То може да бъде умора, тревожност, нервност, храносмилателни проблеми, главоболие, проблеми с теглото и др. Ние ще ви кажа как да се определи дали имате паразити и че може да се направи, за да се предотврати чрез здравословна диета и някои естествени средства.\nчревни паразити Паразити са организмите, които живеят в\nоргани, клетки и се хранят с хранителни вещества. Като гъбички или бактерии, паразитите могат да повлияят на тялото. Ако тялото е здраво, тогава паразитите и тялото са в хармония. Проблемите започват, когато е налице дисбаланс в рН на тялото, ензими или чревната флора, е агресивен растежа на патогенни паразити. Всичко това причинява други заболявания. Затова е важно да се поддържа балансирана диета заедно с добри здравословни навици. Използвайте хранителни добавки, за да предотвратите дисбаланси, когато е необходимо. Няма уникални видове паразити в червата.\nНай-известният е кандидатът. Съществуват и други често срещани видове, като ламблия, аскарди или птичи червеи.\nОткъде знаеш, че те имат? Чести симптоми:\nПромени в апетита (увеличаване или намаляване на апетита без причина)\nИзгаряне на върха на носа, очите или ануса\nДокато тези симптоми могат да сигнализират и за други нарушения на тялото. Ако страдате от тях редовно (на няколко дни или седмици) е препоръчително да се запознаят с възможностите за лечение.\nТози проблем засяга и децата\n, но за тях е по-трудно да открият тази болест. Трябва време, за да се обърне внимание, ако детето се чувства парене на върха на носа или в аналната област, или повече го нервен от обикновено, без видима причина.\nДомашни любимци също трябва да бъдат проверени и обработени всеки месец, като пряк контакт лесно предаване на паразити. Домашните любимци не са силно засегнати от ефектите на паразитите.\nPower - ключов фактор диетасъвместимост - това е правилният начин да се избегне паразити, тъй като те се размножават в определени хранителни вещества. Продуктите\nтрябва да напълно да изтриете и да се избегне: захар и захарни изделия\nпитейна мляко и млечни продукти\nнеобходими, за да се намали консумацията на въглехидрати от рафинирано брашно\n(бял ориз, тестени изделия, сладкиши).\nможе да замени някои от хранителните вещества в нашата диета\nследното: Чесънът, , че е отличен анти-паразитни агент. Трябва да го използвате сурово всеки ден. Ако имате проблеми с храносмилането, то вие сте капсули с чесън и хранителни добавки.\nТиквените семки са и отличен начин за борба с паразити. Тя трябва да вземе около 30 тиквени семки дневно. Можете дори да ги смесвате с други продукти, ако е необходимо.\nмежду основните хранения през деня, да пие чай с мащерка, мента и лайка блато. Това е комбинация, която може да ви предпази от паразити и да ги убие.\nгрижа чревни паразити най-добре превенция, за да се поддържа правилното функциониране на червата. Трябва да се избягва, докато повтарящи диария или запек. Естествени добавки и здравословни храни, пресни плодове и зеленчуци - всичко това помага за борба с паразити. Ако запек\nизползват ленено семе, сушени сини сливи и храни, богати на трици. Вие също трябва да пиете много вода през деня. Когато диария\nприродните ресурси стават бял ориз (варено / парено без масло или масло), зелен чай и, в допълнение, въглища. От друга страна\nчревни паразити променят чревната флора често и започват да се размножават, когато чревната флора се потиска. Тя трябва да включва в диетата си пробиотици да растат чревната флора, както и да се защитят срещу бъдещи рецидиви паразити. Те могат да бъдат закупени в аптеките или магазините.Изображение с любезното съдействие на Джуди, хранителни Мислители и Alicakes\nПрироден означава втори тип - най-често срещаният тип на диабет. Обикновено се проявява постепенно. В този случай панкреасът произвежда инсулин, но не се използва правилно. Основата на лечението са лекарства или инсулин, или и двете. Това диабет не винаги е непосредствено очевидна чрез определени симптоми, така че често тя може да се развива незабелязано.


Католическа Апостолическа Екзархия София - ПАНДЕМИЯТА МОЖЕ ДА БЪДЕ „ПОВОД ЗА ОБРЪЩАНЕ“, СМЯТА ПАПА ФРАНЦИСК\nПАНДЕМИЯТА МОЖЕ ДА БЪДЕ „ПОВОД ЗА ОБРЪЩАНЕ“, СМЯТА ПАПА ФРАНЦИСК\nИнтервю на папа Франциск, дадено за Остин Ивери от английското издание The Tablet, 8 април 2020 г.\nВ първото си интервю пред английско издание, папа Франциск казва, че настоящият необичаен Великопостен период и Възкресение могат да се превърнат в период за креативност и обръщане за Църквата, за света и за цялото творение.\nВ края на март се обърнах към папа Франциск с въпроса дали сега не е подходящият момент той да направи обръщение към англоезичния свят: пандемията, която вече беше засегнала тежко Италия и Испания, се разразяваше и в Обединеното кралство, САЩ и Австралия. Без да обещава, той ме помоли да изпратя няколко въпроса. Подбрах шест теми, по всяка от които той можеше да отговори, ако прецени. Седмица по-късно получих съобщение, че е записал своите размисли в отговор на въпросите. Интервюто е преведено на испански, преводът е на автора.\nПървият въпрос беше как в практически и духовен план се отразява пандемията и ограниченията на живота му в резиденцията Санта Марта, както и на администрацията на Ватикана, Римската курия.\nПапа Франциск: Курията се стреми да работи и живее нормално, работата е организирана на смени, за да няма присъствие на много хора едновременно. Организацията е добре обмислена. Придържаме се към мерките, разпоредени от здравните власти. Тук, в резиденцията Санта Марта, има две смени за хранене, което спомага за ограничаване на контактите. Всеки си работи в офиса или от стаята си, като ползва технологиите. Тук всички работят, безделници няма.\nКак духовно преживявам този период? Моля се повече, защото чувствам, че така трябва. Мисля за хората. Това е най-голямата ми грижа: хората. Мисълта за хората е като помазание за мен, помага ми, извежда ме от егоизма. Разбира се, и аз имам своите егоизми. Във вторник идва моят изповедник, тогава се грижа и за това.\nМисля за своите отговорности и какво ще настъпи после. Какво ще бъде служението ми като епископ на Рим, като глава на Църквата, след това? Това време вече започва да се очертава като трагично и болезнено, затова трябва да го осмислим отсега. Провеждаме срещи с Ватиканското ведомство за насърчаване на интегралното човешко развитие, която работи по тези въпроси.\nОсновната ми грижа - поне това, което се явява в молитвата ми - е как мога да придружавам и да бъда по-близо до Божия народ. Оттук и живото предаване на месата в 7:00 ч. [която отслужвам всяка сутрин], тя е следвана от много хора, които се чувстват придружени, също и посланията, които правя, а и събитието на площад „Свети Петър“ на 27 март. Също и активизирането на дейността на папските благотворителни организации, посещенията на болните и гладните.\nИзживявам този период като време на голяма несигурност. Време е за нови подходи, за творчество.\nВъв втория си въпрос се позовах на един скъп на папа Франциск роман от деветнадесети век, цитиран наскоро от него: I Promessi Sposi (Годениците) на Алесандро Мандзони. Романът разказва за чумата в Милано от 1630 г. В него има различни образи на свещеници: страхливото кюре Дон Абондио, светецът кардинал архиепископ Боромео и братята капуцини, които обслужват лазарета, един вид полева болница, където заразените са разделяни от здравите. В светлината на този роман, как папа Франциск вижда мисията на Църквата в контекста на Covid-19?\nПапа Франциск: Кардинал Федериго [Боромео] наистина е герой от времето на чумата в Милано. И все пак в една от главите той отива да поздрави хората в едно село, но прозорецът на каретата му е затворен, за да се защити. И това не се харесва на хората. Божият народи има нужда техния пастир да бъде близо до тях, да не бъде прекалено загрижен за себе си. Божият народ има нужда техните пастири да са готови на саможертва, също като капуцините, които остават близо до хората.\nКреативността на християнина трябва да се прояви в отварянето на нови хоризонти, в отварянето на прозорци, откриването към трансцендентността на Бог и на хората, откриването на нови начини да бъдеш у дома. Не е лесно да бъдеш затворен в дома си. Сещам се за едни стих от „Енеида“, когато става дума за поражението: съветът тогава е не да се предадеш, а да се съхраниш за по-добри времена, защото в тези времена споменът от миналите събития ще бъде полезен. Погрижете се за бъдещето, което ще настъпи. А в това бъдеще споменът за отминалите събития ще бъде полезен.\nПогрижете се за днешния ден в името на утрешния. Винаги креативно, но с проста креативност, чрез способност за откриване на нещо ново всеки ден. У дома това не е трудно да бъде открито, но недейте да бягате, не търсете убежище в бягството, което в този миг е безполезно.\nТретият ми въпрос беше свързан с правителствените политики в отговор на кризата. Докато налагането на карантина е знак, че някои правителства са готови да пожертват икономическото благополучие в името на уязвимите хора, допуснах, че тази политика също прави видими състоянието на изключване, които до този момент са били смятани за нормални и приемливи.\nПапа Франциск: Вярно е, че редица правителства предприеха похвални мерки за защита на населението въз основа на ясни приоритети. Ала ние осъзнахме, че цялото наше мислене, независимо дали това ни харесва или не, се е въртяло около икономиката. В света на финансите изглежда нормално да се жертват [хора], да се практикува политиката на културата на отпадъка, от началото до края на живота. Мисля, например, за пренаталния подбор. В наши дни е много необичайно да срещнем на улицата човек със Синдрома на Даун; когато томографът ги открие, те са изхвърляни. Това е култура на евтаназия, законна или прикрита, също и когато на възрастните им се дават лекарства, но само до определен момент.\nСещам се за енцикликата на папа Павел VI Humanae Vitae. Тогава голяма полемика предизвика въпроса за [противозачатъчните] таблетки, но онова, което хората тогава не осъзнаха, беше пророческата сила на тази енциклика, защото тя предвиди появата на неомалтусианството, което тогава започваше да се промъква в света. Павел VI вдигна тревога срещу тази вълна на неомалтусианство. Виждаме неговата изява в начина, по който хора са подбирани според своята полезност или производителност: и това е културата на отпадъка.\nВ момента бездомните си остават бездомни. Преди няколко дни се появи снимка на паркинг в Лас Вегас, където те бяха поставени под карантина. А хотелите стояха празни. Но бездомните не могат да отида на хотел. Това е култура на отпадъка в действие.\nИнтересно ми беше да разбера дали папата разглежда кризата и икономическия срив като възможност за екологично обръщане, за преоценка на приоритетите и начина на живот. По-конкретно го попитах дали в перспектива е възможно да видим появата на икономика, която, по неговите думи, е „по-хуманна“ и не толкова „ликвидна“.\nПапа Франциск: На испански има поговорка: „Бог прощава винаги, ние прощаваме понякога, ала природата не прощава никога.“ Не реагирахме на частичните катастрофи. Кой днес говори за пожарите в Австралия, помни ли някой, че преди 18 месеца кораб можеше да прекоси Северния полюс, защото ледниците се бяха разтопили? Говори ли сега някой за наводненията? Не знам дали това е отмъщението на природата, но със сигурност това е отговорът на природата.\nИмаме избирателна памет. Искам да се спра на този въпрос. Бях впечатлен от честването на 70-та годишнина от десанта в Нормандия, където участваха най-изявени представители от областта на културата и политиката. Беше голямо тържество. Вярно е, че тези събития сложиха началото на края на една диктатурата, но сякаш никой не помнеше 10 000 момчета, загинали на този плаж.\nКогато отидох в Редипуля за честванията на стогодишнината от Първата световна война, видях един прекрасен паметник с имена върху камъка, но това беше всичко. Разплаках се, когато си спомних фразата на Бенедикт XV inutile strage („безсмислено клане“), същото ми се случи и в Анцио на Деня на вси светии, мислейки за всички погребани там американски войници, всеки един от които е имал семейство и на мястото на колко много от тях можех да съм аз.\nВ Европа сега, когато започваме да чуваме популистки речи и да бъдем свидетели на подобни политически решения, не е трудно да си спомним речите на Хитлер от 1933 г., които не се различават много от речите на някои днешни европейски политици.\nСещам се за друг стих на Вергилий: [forsan et haec olim] meminisse iubavit [„Може би някога всичко това ще си спомняме с радост.“]. Трябва да възстановим паметта си, защото тя ще ни бъде от полза. Това не е първата епидемия в човешката история, на предишните вече гледаме като на анекдоти. Трябва да помним нашите корени, нашите традиции, които са пълни със спомени. В „Духовните упражнения“ на св. Игнатий, първата седмица, както и в „Съзерцанието за постигане на любов“ през четвъртата седмица, са посветени изцяло на спомнянето. Това е обръщане чрез спомените.\nКризата засяга всички нас, богати и бедни, и откроява лицемерието. Притеснява ме лицемерието на някои политически лидери, които говорят за справяне с кризата, за проблема с глада по света, но в същото време произвеждат оръжия. Сега е времето за обръщане от този тип функционално лицемерие. Време е за почтеност. Или сме последователни на нашата вяра, или губим всичко.\nПитате ме за обръщането. Всяка криза съдържа опасност и възможност: възможността за излизане от опасността. Смятам, че днес трябва да забавим темповете на производство и потребление (Laudato Si´, 191), да се научим да разбираме и съзерцаваме света на природата. Трябва да се свържем отново с реалността около нас. В това се състои възможността за обръщане.\nДа, виждам първите признаци на икономика, която е по-малко ликвидна, по-човешка. Но и нека не забравяме тези събития, когато всичко това остане в миналото, нека не го архивираме, за да се върнем просто там, където сме били. Това е моментът да направим решителната стъпка, да преминем от употребата и злоупотребата с природата към нейното съзерцаване. Загубихме съзерцателното измерение; сега трябва да си го върнем.\nКогато става дума за съзерцание, бих искал да се спра и на още нещо. Сега е моментът да забележим бедните. Исус казва, че винаги ще има бедни, това е така. Те са реалност, която не можем да отречем. Ала бедните остават скрити, защото бедността е срамна. Тези дни в Рим, по време на карантината, един полицай каза на един мъж: „Не можеш да стоиш на улицата, прибирай се у дома“. А мъжът му отговори: „Нямам дом. Живея на улицата.“ Откриваме толкова много хора, които живеят на ръба. ... Ала не ги забелязваме, защото бедността е срамна. Те са там, но ние не ги виждаме: станали са част от пейзажа; те са неща.\nСвета Тереза от Калкута ги е забелязала и е имала смелостта да предприеме пътуване за обръщане. Да „видиш“ бедните означава да възстановиш тяхната човечност. Те не са неща, не са отпадък, те са хора. Не можем да се придържаме към социална политика, каквато имаме към спасените животни. Често се отнасяме към бедните като към спасени животни. Не можем да се придържаме към частична политика на благоденствие.\nЩе се осмеля да предложа някои съвети. Това е моментът да слезем под земята. Мисля за известния роман на Достоевски „Записки от подземието“, както и за другия по-кратък „Записки от мъртвия дом“. Служителите в затворническата болница са станали толкова безразлични, че се отнасят към бедните затворници като към неща. И когато вижда как те се отнасят към един току-що починал човек, пациентът на съседното легло им казва: „Стига! И той е имал майка!” Трябва често да си спомняме тези думи: и бедният човек е имал майка, отгледала го с любов. Не знаем какво му се е случило в живота след това.\nПолезно ще бъде да помислим за любовта, която някога е получил чрез майчината надежда.\nНие обезсилваме бедните. Лишаваме ги от правото да мечтаят за своите майки. Те не знаят какво е привързаност; мнозина са зависими от наркотиците. Ако ги забележим, ще открием благочестието, пиетета, който насочва към Бога и към ближния ни.\nСлезте в подземието, спуснете се от хипер-виртуалния, безплътния свят към страдащата плът на бедните. Това е обръщането, което трябва да изживеем. Ако не започнем оттам, обръщане няма да има.\nМисля сега за светците от съседния вход. Те са героите: лекарите, доброволците, монахините, свещениците, работниците по магазините - всички изпълняват своя дълг, за да може обществото да продължава да функционира. Колко много лекари и медицински сестри починаха! Колко много монахини починаха! Всички, докато служат. … Идват ми наум думите, изказани от шивача, според мен един от най-пълноценните герои в „Годениците“. Той казва: „Господ не оставя чудесата си недовършени.“ Ако осъзнаем чудесата, извършвани от светците от съседния вход, ако успеем да последваме техните стъпки, чудото ще завърши добре, за доброто на всички. Бог не оставя нещата по средата. Ние сме тези, които го правят.\nСега изживяваме момент на метаноя (обръщане) и имаме възможността да поставим началото. Да не допускаме този миг да ни се изплъзне, да продължим напред.\nПетият ми въпрос беше свързан с въздействието на тази криза върху Църквата и необходимостта от преосмисляне на нашите начини на действие. Дали той вижда в перспектива появата на Църква, която е по-мисионерска, по-креативна, по-малко привързана към институциите? Дали на хоризонта не се явява нови вид „домашна църква“?\nПапа Франциск: По-малко привързана към институциите? Бих казал по-малко привързана към определени начини на мислене. Защото Църквата е институция. Изкушение е да мечтаем за деинституционализирана Църква, за гностическа църква без институции или такава със статични институции, това би била пелагианска църква. Църквата е дело на Светият Дух, Той нито е гностически, нито пеалигански. Светият Дух е този, който институционализира Църквата, по различен, допълващ начин, защото Светият Дух чрез харизмите създава безредие, но сетне от това безредие създава хармония.\nСвободната Църква не е анархистична Църква, защото свободата е Божи дар. Институционалната Църква означава Църква, институционализирана от Светия Дух.\nНапрежение между безредието и хармонията: такава е Църквата, която трябва да произлезе от тази криза. Трябва да се научим да живеем в Църква, която съществува в напрежението между хармония и безредие, създавано от Светия Дух. Ако ме попитате коя богословска книга ще ни помогне най-добре да разберем тази ситуация, това ще бъде Деяния на апостолите. В нея ще видите как Светият Дух деинституционализира онова, което вече е безполезно, и институционализира бъдещето на Църквата.\nТакава е Църквата, която трябва да се появи от кризата.\nПреди около седмица ми се обади един италиански епископ, малко разтревожен. Обикаляше болниците с желанието да даде опрощение на хората в отделенията, но от коридора на болницата. Беше обаче говорил с канонисти, които му бяха казали, че това не е разрешено, че опрощението може да бъде дадено само в личен контакт. „Какво мислите, отче?“, попита ме той. Казах му: „Епископе, изпълнете своя свещенически дълг.“ И епископът каза Grazie, ho capito („Благодаря, разбирам“). По-късно разбрах, че е давал опрощение навсякъде.\nТова е свободата на Духа посред криза, а не църква, ограничена в институции. Това не означава, че каноничното право не е важно: важно е, то помага, и ви моля, ползвайте го, защото то е за наше добро. Но заключителният канон казва, че пълнотата на каноничното право е спасението на душите и тъкмо това отваря за нас вратите да излезем и да принесем Божията утеха.\nПитате ме за „домашна църква“. Трябва да посрещнем нашето ограничаване с цялата си възможна креативност. Можем да се депресираме или да се отчуждим - чрез медии, които ни извеждат от реалността - или бихме могли да станем креативни. У дома се нуждаем от апостолска креативност, креативност, откъсната от толкова много безполезни неща, но и с копнеж да изразим вярата си в общността, като Божи народ. И така: да останем затворени, но с копнеж, с този спомен, който копнее и ражда надежда - това е, което ще ни помогне да избягаме от нашето ограничаване.\nНакрая попитах папа Франциск как сме призвани да изживеем този необичаен Пост и Възкресение. Попитах го дали има специално послание към възрастните хора, които са изолирани, за затворените млади хора и за тези, които заради кризата са застрашени от бедност.\nПапа Франциск: Говорите за изолираните възрастни хора: които живеят в самота и дистанция. Колко много са възрастните хора, чиито деца дори в обичайно време не ги посещават! Помня, когато в Буенос Айрес посещавах домовете за възрастни хора, ги питах: А как е семейството ви? Добре, добре! Идват ли? Да, винаги! А после медицинската сестра ще ме отведе настрани и ще каже, че децата им не са идвали да ги видят от шест месеца. Самота и изоставяне ... дистанция.\nВъзрастните си остават нашите корени. Те трябва да говорят на младите. Напрежението между млади и стари винаги трябва да се разрешава в срещата между тях. Защото младият човек е пъпката и зеленината, но без корен не може да донесе плод. Възрастните са корените. Днес бих им казал: знам, чувствате, че смъртта е наблизо, страхувате се, но погледнете другаде, спомнете си своите деца и не спирайте да мечтаете. Това иска Бог от вас: да мечтаете (Иоил 3:1).\nКакво бих казал на младите хора? Имайте смелостта да погледнете напред и да гледате пророчески. Нека мечтите на възрастните съответстват на вашите пророчества - също Иоил 3:1.\nОнеправданите от днешната криза са лишените, те се прибавят към редиците на лишените от всички времена, мъже и жени, чийто статус е „лишен”. Загубили са всичко или ще загубят всичко. Какво значение имат лишенията за мен, в светлината на Евангелието? Означава да навлезем в света на лишените, да разберем, че онзи, който е имал, вече няма. Това, което моля хората е да вземат възрастните и младите под крилото си, по този начин взимат под крилото си историята, взимат под крилото си и лишените.\nСега ми идва наум друг стих от Вергилий в края на втора книга от „Енеида“, когато Еней, след поражението в Троя, е загубил всичко. Пред него стоят два пътя: да остане там, за да оплаква и да сложи край на живота си, или да последва това, което му е било на сърце, да се изкачи на планината и да загърби войната. Това е красив стих Cessi, et sublato montem genitore petivi („Надеждата напусна силите ми, взех баща си на плещите и поех към планината“).\nСега всички ние трябва да сторим тъкмо това: да вземем със себе си корените на своята традиция и да поемем към планината.\nОстин Ивери е изследовател по съвременна църковна история към Кампион Хол в Оксфордския университет. Последната му книга е „Раненият пастир: битката на папа Франциск за обръщането на Католическата църква“.


Спортинг Лисабон - Аякс Математическа Прогноза 15.09.2021\nСпортинг Лисабон – Аякс Математическа Прогноза 15.09.2021\nСтатистика и математическа прогноза за Спортинг Лисабон срещу Аякс.\n3.40 Виж Оферта 3.60 Виж Оферта 2.15 Виж Оферта\nНа 15.09.2021 Спортинг Лисабон и Аякс се изправят един срещу друг в мач от УЕФА Шампионска Лига.\nВ предишните пет мача във всички турнири, Спортинг Лисабон печели средно по 1.6 точки, a Аякс печели средно по 3 точки.\nНе разполагаме със статистика от предишни мачове между Спортинг Лисабон и Аякс.\nСпортинг ЛисабонУЕФА Шампионска Лига, Позиция: 4 / 49\nСредни величини от мачовете на Спортинг Лисабон и Аякс в УЕФА Шампионска Лига до момента.\nРазполагаме със статистика за съдия José María Sánchez Martínez от 1 мача през настоящия сезон в УЕФА Шампионска Лига.


Абофарма Лихенсед, Lichensed сироп за кашлица за възрастни 150 мл | Аптеки Галения\nАбофарма Лихенсед, Lichensed сироп за кашлица за възрастни 150 мл\nКатегории: Фармация и здраве , При грип и простуда , Бял дроб и дихателни пътища\nЛихенсед сироп за кашлица за възрастни е медицинско изделие, чиято формула му позволява да се задържа за лигавицата на устата и да ограничи контакта с външни фактори. Новаторската формула действа като преграда и създава защитен слой, който успокоява и защитава дихателните пътища.\nЛихенсед сироп е обогатен с екстракт от бяла ружа. Помага да се поддържа овлажнена лигавицата и подпомага отделянето на секрет.\nПродуктът е предназначен за суха и/или продуктивна кашлица (кашлица със секрет) – успокоява кашлицата и облекчава дразненето, благодарение на способността на полизахаридните хидроколоиди на Lichen да формират защитен слой.\nВъзрастни над 14 години.\nПатентована формула с активни съставки от Исландски лишей, котешки нокът, прополис, кръглолистна росянка, Лечебна ружа, Живовляк.\nПрепоръчва се прием на 5 мл на всеки 6-8 часа между храненията.\nИзмивайте дозиращата капачка и затваряйте добре опаковката след всяка употреба.\nНе използвайте в случай на свръхчувствителност или алергия към една или повече от съставките.\nПри бременност, кърмене и за деца под 2 години, използвайте продукта след консултация с лекар.\nНе използвайте, ако опаковката е повредена.\nPregnacare Plus Витамини за бременни х28 таблетки и Оmega-3 x28 капсули Vitabiotics\nОКУЦЕЛ ФОРТЕ капки за очи 10 мл


Клеева тинктура и здраве - GHoney\nНачало/GHoney, Superfoods/Клеева тинктура и здраве\nLife without BEES …\nПривет от сърцето на България, Розовата долина, Средна гора, почти географския център на вселената, и домът на най-щастливите пчели на света 🙂\nАз съм Галин Рачев – човекът, който стои зад GHoney – вашия любим бранд за натурални суперхрани и козметика с пчелни продукти! За да се чувстваме добре отвътре и отвън! Следите ли ми мисълта? – отвътре и отвън 🙂 Днес ще говорим за това, как да помогнем на тялото си да се чувства добре. Отвътре. По-скоро някой друг ще говори, а аз ще пиша. 🙂 Защото днешната статия не е мой труд.\nСпомням си, че когато се запознах с нея, тя искаше да знае повече за пчелния прашец /като продукт, на който силно държа и все повече изучавам/. Спомням си също така и, че ми разказа за това как в нейния град всяка година се прави фестивал на меда и тя не пропуска да се възползва от него, за да зареди запасите с мед и клеева тинктура за двете си прекрасни слънца. „Едната е на 4год, другата на 12. От септември до април всяка сутрин и двете приемат капки 30% клеева тинктура със закуската. Следва един месец почивка, и сега очакваме пресния прашец“ 🙂\nИзлишно е да споделям, че след като веднъж попаднаха в ръцете и тинктурата, както и останалите продукти на GHoney, забрави за фестивала на меда в Поморие /фръц/ 🙂\nСпомням си и много други неща,\nОт тук нататък е Тя.\nИ здравето и болестта са подчинени на едни закони!\nЗдравейте от морето, където есента и зимата не са като в сърцето на България, но пък си имаме шумът на вълните! 🙂\nПровокирана от ежедневната паника свързана с грип, предстоящата учебна година на децата, чакане по опашки пред лекарски кабинети, нараства и желанието ми да споделя с вас една всеобща „тайна”.\nЧовек каквото сам си направи, … сещате се за останалото, нали?\nАко ние се опитваме да противодействаме на вълната заболявания, ако организмът ни е слаб, но се научим да го храним правилно за да се бори, ще черпим само ползи от това. Може би една идея по-подготвени и спокойни да реагираме.\nСпомняте ли си онази статия която Галин написа миналата година по това време …за това какво правят пчелите, когато някой е забравил да затвори горните прелки на няколко кошера при температура през нощта 3-4-5 градуса?\nДааа … „Пчелите просто са си донесли смолисти вещества и растителни секрети, размесили са ги с восък и пчелен прашец, получили са по този начин онази тъмно жълта, кафеникава смолиста субстанция, която отделя ясно изразен интензивен аромат, и с която ние правим вълшебната клеева тинктура. Да!”\n(„Прополисът! Дезинфекцира, консервира, пази, изгражда!”)\nЧудото на природата!\nТя си е свършила работата още при растенията, когато разпъпили те отделят вещество, което служи за преграда и не допуска бактерии, гъби и вируси. Какво правят пчелите с него? Същото. Пазят се! Имат „оръжие” срещу инфекции и външни фактори. Там прополисът запазва изцяло свойствата си. Стигайки до нас хората под формата на клеева тинктура (тук е момента да благодарим на пчеларя), ние вече държим в ръцете си естествен продукт, който няма аналог сред природната медицина с такава палитра от лечебни свойства.\nТинктурата на GHoney – природа в капки!\nЛичен опит и приложение.\nЗащо клеевата тинктура е властелинът на здравето при мен и децата ми?\nНито един продукт създаден от вещество, което е добито от пчели, не е случаен. Щом те съхраняват себе си, то и ние можем. Как? Какво правя аз?\nЛесно е! Употребата й включва ежедневен прием. Сутрин за децата капките се умножават по две на възрастта им (6год.-12к.) разтворени в течност по избор. Прави се кратка почивка лятото от юни до септември, но останалите 9 месеца – всеки ден.\nВ приложение е вече дълго време и категорично отговаря на всички мои изисквания – силен имуностимулант с антибактериално действие, който дори след честа употреба не уврежда чревната микрофлора, запазва я. Действа противовирусно. Пример: Варицела е шарка, далеч не е от леките вирусни заразни заболявания. Симптоми като висока температура, болки в гърлото, хрема, отпадналост – минаха леко. Удвоихме прием и дозировка на капки, подсилихме организма и създадохме стена срещу усложнения. Това се случва с всички болести, грипни и вирусни заболявания, стомашно чревни инфекции. Болно зъбче – гаргара с тинктура и вода. Потекла кръв от нослето – укрепваме стените на капилярите и спира. Зачервено гърло – водичка с разтвор. Неизброими са защитните функции на клеевата тинктура. Приемам я като естествена имунизация, която настройва тялото да се бори срещу микроорганизмите. От една страна не допуска вредните такива, но и повишава съпротивата към други патогенни фактори. Да, децата ми се разболяват като всички други, но се справят леко и много по-бързо с вирусите и бактериите, които се опитват да се настанят удобно в организма. Грипната ваканция е игра на въздух без лекарства и ограничения в контакти със среда.\nИма една важна подробност! Употребата на клеева тинктура изисква постоянство и търпение! Всеки прием е крачка напред, която води до спокойствие и лесна грижа за справяне с външните фактори.\nДецата ми слагат шишенцето на масата преди закуската. Личен избор …\nИ не на последно място “Bee-lieve” …\nП.С. Ако статията ви харесва, споделете я, използвайки бутоните по-долу ;) ...\nBy RaGa|2019-10-01T10:02:43+03:00септември 17th, 2018|4 коментара\nСилен имунитет с пчелни продукти! Mission imposible! - GHoney 30.09.2018 в 20:49-Отговори\n[…] Обърнахте ли внимание какво казва Таня в статията за “Клеева тинктура и здраве” в блога ни? Тя казва следното: “Да, децата ми се […]\nГалина Йорданова 18.09.2018 в 12:19-Отговори\nСъгласна с всичко, което пише в статията!\nПриложението на тинктурата у дома също е от години, но вашата е съвсем различна и невероятна! Чакам си тазгодишната, че септември вече се преполови. Благодаря на Танчето, чрез нея ви открихме! На Вас, че създавате този полезен продукт!\nНели Цветкова 17.09.2018 в 18:33-Отговори\nЗдравейте! Не само клеевата тинктура,с която Танчето ни запозна, но и всички ваши продукти са страхотни. От Поморие тръгват към Пирдоп. Бъдете здрави!\nГалин Рачев 18.09.2018 в 8:17-Отговори\nИзключително много се радвам за хубавите думи!


Треньор на Лудогорец - една от най-несигурните професии у нас | Корнер.dir.bg\nТреньор на Лудогорец - една от най-несигурните професии у нас\nУволненията в Разград не са нещо изненадващо\n11:39 | 26 август 2019 | Редактор : Венислав Кирилов 28 5472 Снимка: ludogorets.com\nЛудогорец за пореден път уволни треньора си.\nСякаш това не изненадва никого, а е нещо напълно очаквано в Разград.\nВ която и част на сезона да се намираме, каквото и да е моментното състояние на тима, треньорската смяна винаги е на дневен ред в родния шампион.\nПодобна практика е често срещана у нас, търпение към наставниците виждаме рядко, но пък в Разград става въпрос за проект, който за осем години стори немислимото като успехи.\nЕдва ли с появата на Лудогорец в родния елит някой очавкаше, че 8 поредни титли ще отидат в Разград и клубът ще се изправи срещу най-големите на континента в Шампионска лига.\nВ пет от изминалите европейски сезони, Лудогорец бе част от групите на някой европейски турнир, на прага е да го стори още веднъж в четвъртък.\nИ въпреки впечатляващите успехи, професията треньор на Лудогорец е една от най-несигурните в страната.\nСтойчо Стоев е поредният "изгорял", при това за втори път.\nТой дойде на пожар през март с единствената задача да добута разклатения Лудогорец до титлата.\nМакар и с треперене до последния кръг - задачата бе изпълнена.\nКакви ли не имена бяха спрягани за негов заместник през лятото, но нищо от изписаното не се сбъдна. Стоев остана, започна сезона, но още преди края на лятото остана без работа.\nДа, Лудогорец със сигурност е свалил нивото в последните 2 сезона. Ранното отпадане от Шампионска лига също не беприето добре, а и за всички е ясно, че Стоев не е любимец на "старите кучета" в отбора, които рядко помирисват терен под негово ръководство.\nВсичко това бе гарнирано и с три равенства в последните четири мача от първенството, а вчерашното реми със Славия изчерпа търпението на собствениците.\nМнозина обаче се питат, дали сега бе точният момент за тази смяна. В четвъртък предстои решителен мач с Марибор в Словения след 0:0 в първия мач.\nЛудогорец показа, че е по-добрият тим, но топката просто не влизаше във вратата след цялата канонада от удари.\nСега обаче разградчани ще се борят за групите на Лига Европа и няколко милиона евро в касата без треньор.\nРазбира се, Станислав Генчев и Здравко Здравко ще водят отбора в Словения, но за всички е ясно, че това е само временен вариант.\nАко той не сработи в четвъртък, братя Домусчиеви може сериозно да съжаляват за поредното си прибързано решение.\nЛудогорец бе модел за останалите тимове като ставаше въпрос за професионализъм, но треньорските рокади винаги бяха изключение.\nВ деветия си елитен сезон, разградчани вече направиха десетата рокада на треньроския пост.\nСамо в два случая, това се е случвало след края на сезона, а новият наставник е имал шанса да започне начисто и да проведе подготовката.\nВ останалото време периода между юли и октомври се оказваше фатален.\nНай-голямо търпение имаше към Ивайло Петев. Той все пак бе човекът извел Лудогорец до първите две титли, колкото и щастливи да бяха те.\nТой се задържа 3 години, но времето му изтече след две загуби в рамките на три дни. 1:2 от Слован в Шампионска лига и 0:1 от новака Любимец на старта на шампионата.\nНаследи го Стойчо Стоев, който стана шампион, спечели Купата и достигна осминафиналите на Лига Европа - първият международен пробив на тима от Разград.\nСлаб старт на следващия сезон обаче костваха поста на Стоев. Загуба и равен в шампионата и 0:0 с Партизан в квалификациите за Шампионска лига.\nИзненадващо го наследи помощникът му Георги Дерменджиев, който вкара тима сред най-добрите на стария континент в онзи епичен ма със Стяуа.\nЛудогорец играеше страхотен футбол, мереше се с най-дборите, а в България бе недостижим.\nТова явно не бе достатъчно за братя Домусчиеви, които смениха Дерменджиев с португалеца Бруно Рибейро, оказал се най-големия провал сред разградските експерименти.\nОтборът отпадна срамно от молдовския Милсами, а на треньорския пост дойде Едуард Ераносян.\nТой прекара само няколко месеца в Разград, тръгвайки си през ноември. Ераносян определено не допадна на тарторите в съблекалнята, а загуба в Горна Оряховица за Купата му коства поста.\nТогава на бял кон се завърна Георги Дерменджиев. Довърши сезона, спечели титлатата през 2016-а. Той също така изкара целия следващ сезон, вкарвайки отново Лудогорец в Шампионска лига, гранирано с поредна титла.\nДерменджиев започна и сезон 2017/2018, но се провали по пътя към групите на Шампионска лига, а загуба след дузпи в Суперкупата на България му костваха поста за втори път.\nТогава с големите очаквания пристигна Димитър Димитров - Херо.\nТой изкара сезона, спечели титла и направи силно представяне в Европа, но може би в края на престоя му започна зациклянето на машината от Разград, която в продължение на няколко години изглеждаше недосегаема.\nХеро бе сменен с Пауло Аутуори. Бразиелцът пристигна със солидна визитка, радваше се на подкрепа от немалката бразилска група в тима, но всичко това продължи само три месеца.\nРъководството освободи спортния директор Методи Томанов, а Аутуори реши, че трябва да си тръгне с него.\nТака дойде мигът на неговия помощник Антони Здравков. За няколкото месеца начело на тима, Лудогорец изглеждаше най-слаб за осемте си елитни години.\nУгрозата да бъде изпусната титлата надвисваше с пълна сила, когато се стигна до пожарния вариант Стойчо Стоев през март.\nЕ, и Стойчо Стоев вече не е част от тима, само пет месеца по-късно.\nЩе е доста любопитно на кой ще се спре ръководството, но на първо време е мачът в Словения, а провал в него ще повдигне доста въпросителни около прибързаното решение на братя Домусчиеви.


Непознати пропасти и пещери. Туризъм в Родопите - Putevoditel.eu | социална мрежа\nИнтересна с археологическите си находки е пещерата Топчика. Намира се в землището на село Добростан, местноста Сушица. По дясната стена на пещерата, на около 80м. от входа върху паднал някога каменен блок от свода, са гравирани фигурки на животни. Отново там е намерен надпис на старославянски писан от монах-отшелник.\nДруга пещера в близост до Топчика е Ямата. Тя е забележителна с грубите си, но хиляди хеликтити.


Докладът предлага екипът на Nest да стане основният хардуерен блок на Google\nТони Фадел и екипът да останат заедно и да работят по хардуерни проекти в Mountain View\nGoogle и хардуерът изглежда безкрайна тема за новини от късно и по-малко от 24 часа от обявяването на продажбата на Motorola към Lenovo разговорът се връща към Nest. Придобити по-рано този месец за 3,2 милиарда долара въпросите веднага се обръщат; защо? Е, според доклад на хората от TechCrunch, Google току-що придоби своя чисто нов хардуерен екип.\nGoogle ще поддържа групата Nest непокътната вътре в компанията. Новото подразделение все още ще работи на хардуерни устройства, но не непременно термостати или детектори за дим. Всъщност Google би искал Fadell да работи върху джаджи, които имат по-голям смисъл за компанията.\nСамият опит на Тони Фадел го прави главен кандидат да поеме отговорността за хардуерни проекти в Google. След като е бил в оригиналните екипи на iPod и iPhone, той със сигурност е добре оборудван. Какъвто и да е от тези бъдещи продукти, без съмнение ще накара всички да гадаят още дълго време напред. Засега можем да се насладим на актуалните продукти на Nest и да знаем, че екипът, който ги е създал, е на място да прави страхотни неща.\nДве седмици с термостат Nest\nНай-добре Безплатни игри на PlayStation 4. Andr...\nКибер понеделник може да е зад нас, но все още виждаме някои звездни отстъпки. Вземете Eufy eufyCam E Безжична система за камера за домашна сигурност например. Този комплект с една камера обикновен...\nОпределено не. Вече предположихме, че тази технология на екрана е крехка. Да го имаш отвън изглежда като ужасна идея. Освен това е много по-скъп и няма видео разговори / селфи камера в режим на таб...\nПървият сгъваем телефон на Huawei, Mate X, най-накрая ще бъде достъпен за закупуване от следващия месец. Това обяви компанията на "събитие за стартиране", проведено в Китай. Според Sina Digital, Hu...


Градинските тенти и какво трябва да знаем за тях | Климатик от klimatik.cc\nГрадинските тенти и какво трябва да знаем за тях\nВ случай, че живеете в къща с двор, то тогава днешната ни статия ще ви бъде наистина от полза. Какво ще кажете да обърнем внимание на оборудването на градината и промяната на нейната визия? Да, предполагаме, че вече сте се досетили, че става дума за тенти от protentsystem.com.\nВсе пак е невъзможно да се отрече, че напоследък тентите добиха огромна популярност и причината се крие в това, че все повече хора осъзнават техните предимства. А и няма как да бъде другояче, след като именно с помощта на тента можем да си осигурим комфорт и приятно прекарване през топлите месеци от годината, без да ни се налага да се притесняваме за силните слънчеви лъчи или за дъжда.\nБи било добре да поговорим за тентите и за техните цени, тъй като сме сигурни, че именно те притесняват повечето от вас. И макар да сте твърдо убедени, че поставянето на тента с механизъм във вашата градина ще ви струва прекалено скъпо, ще ви успокоим с информацията, че всичко зависи от избора ви на фирма, която се занимава с изработката и монтирането на тенти. Всъщност за откриването на фирмата не трябва да правите нищо специално и не трябва да смятате, че трябва да обикаляте из целия град, докато я откриете. Все пак живеем в модерно общество, в което трябва да се доверяваме на технологиите и тъкмо поради тази причина би било добре да разгледате уеб сайта на въпросната фирма. Така вие не само ще се уверите, че цените им няма по никакъв начин да се отразят негативно на месечния ви бюджет, но и ще се запознаете с различните видове тенти. По този начин ще можете да изберете най-подходящата за вашата градина.\nПубликувано в Дом и обзавеждане с етикети тенти от admin. Постоянна връзка.


ТОП-книгите, Ултимус, Трилъри\nНачало › Романи за големи › Трилъри › Ултимус\nНай-загадъчното произведение в историята на човешката цивилизация вдига на крак политици, представители на влиятелни бизнессреди, членове на мощни медийни братства и ревностни пазители на забранени истини, обединени в тайни научни ордени. Новината, че неизвестен учен е разчел текстовете на прочутия Ръкопис от Фраскати, се превръща в мотив за поредица от жестоки престъпления, в които прозира пагубен стремеж към власт над умовете, към лесно богатство и бърза слава.\nНа пътя на надигаща се вълна от коварни амбиции се оказва млада специалистка по история на древни ритуали. Около Розали се затяга възелът на безкомпромисна надпревара, в която е заложен стремежът към откриване на ключа, отвеждащ към закодираните в оригинала послания. Събитията захвърлят младата жена в предната линия на подмолна война, участниците в която прибягват до забранения арсенал от средства, за да елиминират противника и да разчистят пътя към собствения триумф.\nКой ще открие пръв смисъла на тайните послания? Какво е закодирано в страниците на неразгадания в продължение на седем века ръкопис? Дали зад сложния средновековен шифър стои знаменитият алхимик, физик, мистик и астроном Роджър Бейкън? Или съществува вероятност сензационната версия на непретенциозен в научните си търсения съвременен медиевист да запълни липсващите звена в човешката история?\nРозали е епицентърът на разтърсващи събития, странни стечения на обстоятелства, страховити случайности и неочаквани обрати. Тя попада в мъртви градове и древни светилища. Обикаля императорски дворци и кардиналски владения. Броди сред мрачните галерии на злокобния Лабиринт и търси изхода от царството на вековните мистерии.\nКой подхвърля в ръцете на младата жена улики, които отвеждат към добре съхранени тайни? Защо хората, които се стремят към разгадаването на шифъра, са убедени, че чаровната чужденка е средството, благодарение на което ще стигнат до целта? Дали Розали наистина стиска края на нишката, която отвежда към желаното прозрение? И кой от всички тези доблестни мъже изпълнява виртуозно ритуала на разрушението, криейки лика си зад грозното лице на Минотавъра?\nВ края на романа отговорите сами изплуват на повърхността. Готови ли сте да ги чуете?


Рецепта за огретен с карфиол и сос бешамел - Здраве и Красота\nКомбинацията от карфиол и сос бешамел е вкусен начин да си набавите разнообразни хранителни вещества от полезни за здравето продукти, радвайки се на страхотен вкус\nПоследна актуализация: 25 ноември, 2018\nМного хора никога не използват този продукт като основна съставка при приготвянето на ястия. Затова трудно биха си представили комбинацията между карфиол и известния сос за макарони и лазаня. Въпреки това днес ще ви предложим именно такава рецепта. Научете се как да приготвяте неустоим огретен с карфиол и сос бешамел!\nКомбинацията между две толкова различни неща като карфиола и бешамела се оказва изненадващо приятна. Както винаги сме казвали: „иновацията движи напред гастрономията“, но тази рецепта е нещо изключително вкусно!\nЗатова днес бихме искали да ви окуражим да пробвате тази интересна, вкусна рецепта обединяваща два продукта, които обичайно не присъстват заедно в чинията ни. Винаги трябва да се замислите за следното, докато готвите: по-важно от това кои са любимите ви храни е здравето.\nСъс сигурност сте чували следното и преди: “Трябва повече да се грижиш за себе си. Стресът ти вреди ”. Стресът не се появява единствено в резултат на действията ни, но и от значителния недостиг на хранителни вещества и витамини в менюто ни.\nОще за тази здравословна рецепта\nТази рецепта с карфиол ще ви помогне да решите този тип проблеми. Чували сте за фолиевата киселина, нали? Тя е изключително важна за бременните жени, които трябва да я приемат в определени количества. Имайки това в предвид карфиолът е нещо много повече от странен продукт – той е зеленчук богат на това хранително вещество.\nНезависимо дали сте бременни или просто чувствате недостиг на енергия, трябва да знаете, че няма „лоши“ храни, ако не сте ги опитали въобще.\nЗатова е добре да опитвате рецептите ни. Трябва да сте смели и да търсите нови, по-добри варианти за приготвяне на храната като запазите вкуса й и я сготвите по здравословен начин – така ще запазите максимално полезните вещества в продуктите.\nТака че опитвайте! Експериментирайте и започнете да обогатявате „репертоара“ си в кухнята. Днес ще ви покажем как да сготвите невероятно вкусен огретен с карфиол и бешамел. Само си представете: леко сладникав бял сос контрастиращ с хрупкавостта на карфиола – и всичко това приготвено по здравословен начин.\nПрепоръчваме ви да прочетете и: 10 причини да ядете карфиол\nКак да си приготвите тази вкусна рецепта с карфиол и сос бешамел?\nТази рецепта наистина е много лесна и вкусна. На пръв поглед може да ви изглежда малко странна, но това здравословно ястие може да бъде приготвено по различни начини. Днес ще ви дадем класическата рецепта.\n2 чаши пармезан (300 г)\n½ чаша бяло брашно (75 г)\nИзмийте карфиола добре. За да сте сигурни, че е чист и сте отстранили бактериите от продукта трябва да го сложите в купа пълна с разтвор от равни количества вода и оцет.\nОставете го във водата за 25-30 минути. През няколко минути обръщайте карфиола, за да може течността да го покрива отвсякъде.\nСлед като времето изтече извадете карфиола от водата, подсушете го и го оставете настрана.\nСложете съд с вода на котлона и й добавете малко вода на вкус.\nСлед като водата кипне прибавете карфиола и го оставете да поври докато омекне. Оставете го да изстине няколко минути и го нарежете на малки парченца.Сложете ги в купа за салата.\nВреме е да направите соса бешамел. В малък тиган изсипете млякото, солта и бялото брашно. Бъркайте внимателно и непрекъснато сместа.\nИзчакайте соса да се сгъсти и добавете маслото.\nКогато сосът се сгъсти го бъркайте още малко и след това постепенно намалете силата на котлона, докато накрая го изключите напълно. Запомнете: сосът не трябва да завира.\nИзсипете част от бешамела върху термоустойчив съд и започнете да накъсвате карфиола, който вече е изстинал достатъчно.\nРазпредете равномерно накъсания карфиол докато покриете соса напълно.\nИзсипете още малко сос бешамел. Върху него отново накъсайте карфиол. Така ще оформите ястието на пластове. Продължете докато напълните съда.\nЗатоплете предварително фурната на 180ºC. Преди да сложите съда за печене поръсете ястието с настъргания пармезан.\nПечете огретена 25 – 30 минути. Насладете се на вкусното ястие с карфиол и сос бешамел. Да ви е сладко!


Цецка Цачева: Ако стана президент, ще бъде създаден обществен съвет за проблемите на бизнеса към държавния глава – Труд\nЦецка Цачева: Ако стана президент, ще бъде създаден обществен съвет за проблемите на бизнеса към държавния глава\n10.11.2016 • 16:41\nПоздравявам КРИБ за идеята „Академия Икономика“. Тя се вписва изцяло във виждането ми за важността на образованата българска нация. Това е мой основен приоритет, който ще изпълня като президент на България. Това каза кандидатът на ГЕРБ за президент на Република България Цецка Цачева по време на среща с ръководството на Конфедерацията на работодателите и индустриалците в България (КРИБ).\nСпоред Цачева държави като България могат да бъдат много значими, ако инвестират много в образование и наука, които да са обвързани с нуждите на бизнеса. „Това взаимодействие може да ни води напред. „Академия Икономика“ насърчава именно образованието на младите и на практика припокрива моята идея за връзка между образованието и бизнеса. Подкрепям идеята бизнесът да бъде активен в горните класове в гимназиите, да открива талантливи млади хора, които да подпомага финансово, а те да имат своето гарантирано първо работно място“, заяви тя.\nСпоред Цецка Цачева идеята за обществен бизнес съвет към държавния глава е добра, защото е естествено по проблемите пред бизнеса да се търси мнението на тези, които най-много разбират от него. По думите й, конструирането на обществен съвет за проблемите на бизнеса ще започне веднага след встъпването й в длъжност като президент на България на 22 януари 2017 година.\nЦачева подчерта, че трябва да продължи битката с контрабандата и сивата икономика. „Трябва да имаме работещ и независим български съд, който да решава бързо търговските спорове. Бизнесът и гражданите имат нужда от справедливост. Нужно е и гарантиране на справедливото и прозрачно разходване на публичните средства и приемането на новия Закон за обществените поръчки е стъпка в тази посока. Надявам се да получа подкрепата на всички работещи граждани, които искат просперираща държава в Европа“, посочи тя.\nЦецка Цачева обясни, че президентът има важна роля в законодателната дейност, при доброто нормативно уреждане на обществените отношения. „Не подкрепям практика да се приемат закони с мнозинство от 60 и няколко гласа. Като президент ще налагам вето на такива закони, за да бъдат препотвърдени с мнозинство от над 121 гласа“, каза кандидатът на ГЕРБ за президент. „В тази кампания говорих само истината, а някои мои опоненти заложиха единствено на ефекта на манипулацията. Аз обаче предпочитам да казвам нещата такива, каквито са. Моят опонент ме нарече “дилър на страха”, което категорично не отговаря на моята същност“, подчерта кандидатът на ГЕРБ за президент.\nИзпълнителният директор на Конфедерацията на работодателите и индустриалците в България Евгений Иванов заяви притеснението си от възможността правителството на Бойко Борисов да подаде оставка. По думите му, това решение може да доведе до кабинет от типа “Орешарски”. „Преди три години поискахме оставката на Пламен Орешарски, защото спряха еврофондовете, скочи цената на тока и това доведе до фалити на предприятия. Не искаме това да се повтори. Връщам се от Брюксел, където Европейската комисия повиши оценката си за икономическия растеж на България през 2016 и 2017 година на 3,6%. Ние искаме стабилността и предсказуемостта в държавата да продължи“, подчерта Иванов.\nСпоред вицепремиера Томислав Дончев бизнесът се нуждае от стабилност и предвидимост.\n„Никой не желае да инвестира парите си на място, в което не се знае какво ще стане след една година. Само че няма как да има силно правителство без ясна подкрепа. Правителството трябва да има подкрепа не само в Народното събрание, но да има и морална подкрепа. Няма конституционен вариант, в който България да няма правителство. В крайна сметка българският гражданин е този, който решава“, заяви Дончев.\nМинистърът на финансите Владислав Горанов обясни, че правителството има нужда от подкрепата на максимален брой граждани, за да имат увереността да продължат да управляват. „Не е въпросът кой номинално носи властта, а как я упражнява. Ролята на ГЕРБ ще се запази като партията, която е най-близко до хората и която се съобразява най-много с хората. Всички наши бъдещи действия ще бъдат подчинени не на конюнктурата, а на правилата“, категоричен бе Горанов.\nВицеадмирал Пламен Манушев посочи, че едно най-важното нещо в момента е стабилността на държавата. По думите му, стабилността е много важна за всяко икономическо развитие. „Армията ни има огромна нужда от производството на военнопромишления ни комплекс. Като вицепрезидент ще дам каквото е необходимо, за да има тясна връзка между военнопромишления ни комплекс и държавата, за да сме достоен член на НАТО и ЕС“, каза кандидатът на ГЕРБ за вицепрезидент.\nКметът на София и зам.-председател на ГЕРБ Йорданка Фандъкова заяви, че ще подкрепя Цецка Цачева в идеята й да създаде Консултативен бизнес съвет към президента. „Подкрепям Цецка Цачева, защото един от основните проблеми пред бизнеса е квалификацията и подготовката на кадри, а тя е единственият кандидат за президент, който акцентира върху този проблем по време на кампанията. Единствено Цачева поставя образованието като стратегически национален приоритет“, подчерта Йорданка Фандъкова.


Под продуктивност на екосистемите разбираме количеството органична материя, което се синтезира от растенията и останалите трофични равнища.\nМакар че процентът на енергията, въвлечена в кръговрата на веществата, е малък, общото количество продукция на живата материя на Земята е голямо. За 1 година на Земята се произвежда 115 - 160 милиарда тона биомаса. Това количество е около 10% от общата съществуваща биомаса на земното кълбо.\nСледователно за 10 години се възобновява цялото количество биомаса на Земята.\nРазличаваме няколко вида продукция:\nОбща продукция - количеството произведена биомаса от дадено трифично равнище.\nЧиста продукция - биомасата, която остава, след като организмите употребят за собствени енергийни нужди част от общата продукция.\nПървична продукция - общата продукция на растенията (автотрофния организъм).\nВторична продукция - продукцията на консументите от различен ред.\nПродуктивност и биомаса\nТрябва да се прави разлика между биомаса и продуктивност. С биомаса се означава количеството органична материя, а с продуктивност - количеството произведена органична материя за единица време.\nВ една гора например биомаса е цялото количество органична материя (растения, гъби, животни и микроорганизми). Продуктивност на гората обаче е количеството органична материя, което се произвежда от различните трофични равнища за единица време.\nНевинаги по-голямата продуктивност е свързана с по-голяма биомаса. Това е така, защото продуктивността зсависи от скоростта, с която енергията преминава през трофичните равнища. Колкото по-продължителен е животът на организмите, толкова по-бавно протича енергията. Дърветата например имат голяма биомаса, която се задържа в тях дълго време. Някои дървета живеят стотици, дори хиляди години. През това време тяхната материя не се включва изцяло в кръговрата на веществата. Обратно, някои едноклетъчни зелени водорасли живеят само часове и за това време удвояват масата си, защото се делят. Ето защо голямата биомаса на гората има по-ниска продуктивност от малката биомаса на растителния планктон.\nПродуктивността на екосистемите е различна и зависи от редица абиотични фактори. Най-често това са интензивността на слънчевото греене, наличието на различни минерални соли, вода и така нататък. Тези фактори, чийто недостиг определя границите на продуктивността, наричаме ограничаващи фактори. На сушата това най-често е водата, в по-големите географски ширини - топлината, в океаните - ограниченото проникване на светлината в дълбочина, недостигът на соли (най-вече фосфати) и т.н.\nПродуктивност на сушата\nЕкосистемите на сушата могат да се разпределят в няколко групи: гори (от всякакъв тип), открити пространства (степи, прерии и други) и пустини (тук се включват и пространствата на Антарктида).\nПродуктивност на океана\nОсновният продуцент на океана е фотопланктонът. Той се възпроиузвежда много бързо и затова въпреки малката му биомаса продуктивността му е много висока.\nСредната продуктивност на океана е много висока - 0,15 g/m2 за денонощие, което прави около 30 милиарда тона органично вещество за година.\nСледователно продуктивността на сушата и океана е приблизително еднаква. Като вземеме предвид обаче, че океанът има площ около 363 милиона квадратни километра, а сушата - 148 милиона квадратни километра, то излиза, че сушата има повече от 2 пъти по-голяма обща продуктивност.\nОтделните части на океана имат различна продуткивност. Ако приемем за единица продуктивността на открития океан, то в крайбрежните води тя е 2 пъти по-висока, а в районите, където се вливат реките, продуктивността на раства до 20 пъти. Причината за това е, че край брега и в устията на реките има голямо количество соли.


Eднa oт ocнoвнитe oтличитeлни чepти нa cyпepбoгaтитe e, чe нe paбoтят зa зaплaтa и цeнят вpeмeтo cи изĸлючитeлнo мнoгo, пише money.bg. Eтo няĸoлĸo пpичини, зaщo мoжe дa ce пpиeмe, чe вpeмeтo e мнoгo пo-цeннo oт пapитe, въпpeĸи cтapaтa пoгoвopĸa "вpeмeтo e пapи":\nHe мoжeтe дa нaпpaвитe пoвeчe вpeмe\nBинaги мoжeтe дa нaмepитe нaчин ĸaĸ дa изĸapвaтe пoвeчe пapи. Зa cъжaлeниe нямa ĸaĸ дa нaпpaвитe пoвeчe вpeмe. He мoжeтe дa дoбaвитe oщe eдин чac ĸъм дeнoнoщиeтo, зa дa cвъpшитe нeщo, зa ĸoeтo cтe нямaли вpeмe, ĸaтo нaпpимep дa oбъpнeтe пoвeчe внимaниe нa ceмeйcтвoтo и пpиятeлитe cи.\nMoжeтe дa нaпpaвитe мнoгo пoвeчe cъc cвoбoдeн дeн, oтĸoлĸoтo c тoвa, ĸoeтo щe изĸapaтe oт дeн paбoтa\nBceĸи изĸapвa paзличeн дoxoд, cтoйнocттa нa eдин дeн paбoтa oбaчe, e фиĸcиpaнa зa вceĸи, нeзaвиcимo oт тoвa ĸaĸвo e нeгoвoтo възнaгpaждeниe. Дaли щe cтигнe, зa дa cи ĸyпи нoвa eлeĸтpoннa игpa, или нoвo "Фepapи", нямa знaчeниe, въпpocът e, чe cyмaтa e oпpeдeлeнa.\nKoгaтo имaтe cвoбoдeн дeн oбaчe, мoжeтe дa пpaвитe вcичĸo, ĸoeтo cи пoиcĸaтe, вĸлючитeлнo и дa ce впycнeтe в пpиĸлючeния, дo ĸoитo нe биxтe имaли дocтъп, aĸo xoдиxтe нa paбoтa. Или ĸaзaнo пo дpyг нaчин, мoжeтe дa пpaвитe нeщa, ĸoитo дa ви нaпpaвят иcтинcĸи щacтливи. Heщo, ĸoeтo пapитe caми пo ceбe cи нe мoгaт дa нaпpaвят.\nBpeмeтo cъздaвa пo-цeнни cпoмeни oт пapитe\nΠoмиcлeтe зa нaй-щacтливитe cи мoмeнти в живoтa. Cъc cигypнocт щe ce ceтитe зa мигoвe, c ĸoитo пapитe нямaт нищo oбщo. Дaли щe e дeня в ĸoйтo cтe cpeщнaли cвoятa пoлoвинĸa или тoзи, в ĸoйтo ви ce e poдилo дeтeтo - нямa знaчeниe, пapитe нямa дa пpиcъcтвaт в тeзи cпoмeни.\nHyждaeтe ce oт вpeмe, зa дa xapчитe пapи\nДopи и дa cтe изĸapaли мнoгo пapи, тe нямa дa ви нocят щacтиe, aĸo нямaтe вpeмe, зa дa ги xapчитe зa нeщaтa, ĸoитo ви пpaвят щacтлив. Mилиapдepитe пo cвeтa имaт дocтaтъчнo cpeдcтвa зa 100 живoтa нaпpeд. Te paзпoлaгaт oбaчe, caмo c вpeмeтo в eдин живoт, в ĸoйтo мoгaт дa ги xapчaт. A oбиĸнoвeнo ca тoлĸoвa зaeти c нeщaтa, ĸoитo пpaвят, чe и вpeмeтo им зa xapчeнe e ĸpaйнo "ocĸъднo".\nXopaтa, ĸoитo ca близĸo дo пocлeдния cи чac, винaги cи пoжeлaвaт пoвeчe вpeмe, a нe пoвeчe пapи\n"Bpeмeтo ни пpeминa тoлĸoвa бъpзo", e чecтo cpeщaнa фpaзa, ĸoятo мoжeтe дa чyeтe oт възpacтнитe xopa oĸoлo вac.\nBpeмeтo нocи пoвeчe щacтиe oт пapитe\nHaпpaвeнo изcлeдвaнe пpeди eднa гoдинa coчи, чe cвoбoднoтo вpeмe e нoceлo пoвeчe щacтиe нa близo 4 600-тe yчacтници в eĸcпepимeнтa, в cpaвнeниe c пapитe.\nBpeмeтo e бeзцeннo, a пapитe нe\nΠapитe ca cи пapи. Te cи имaт cтoйнocт, пpoмeнят ce oт дeн нa дeн... Ho вpeмeтo, нa нeгo нe мoжeтe дa мy cлoжeтe цeнa или дa гo измepитe c пapи. Koлĸo cтpyвa eдин чac c xopaтa, ĸoитo oбичaтe?\nBpeмeтo изpaвнявa xopaтa пo cвeтa\nBpeмeтo e нaй-дoбpия пpиpaвнитeл мeждy xopaтa oт paзлични coциaлни пpocлoйĸи. Heзaвиcимo ĸoлĸo пapи имaт бoгaтитe, тe paзпoлaгaт cъc cъщитe 24 чaca в дeнoнoщиeтo и 365 дни в гoдинaтa, ĸaтo вcичĸи ocтaнaли. He глeдaйтe cъc зaвиcт нa xopaтa c пo-гoлямo блaгocъcтoяниe. He зaбpaвяйтe, чe зa нeгo, тe нaй-вepoятнo ca жepтвaли гoлямa чacт oт нaй-цeннoтo cи - вpeмeтo cи.\nЕтикети пари бедни богати бизнес време часовник приятели семейства приключения


ТОП ЯСНОВИДКА СВАЛИ КАРТИТЕ ЗА 2017: СЪДБОВНА ЗА БЪЛГАРИЯ, ЩЕ СЕ СЛУЧИ 2 ПЪТИ! – Новинар\nHome Без категория ТОП ЯСНОВИДКА СВАЛИ КАРТИТЕ ЗА 2017: СЪДБОВНА ЗА БЪЛГАРИЯ, ЩЕ СЕ СЛУЧИ 2 ПЪТИ!\nТОП ЯСНОВИДКА СВАЛИ КАРТИТЕ ЗА 2017: СЪДБОВНА ЗА БЪЛГАРИЯ, ЩЕ СЕ СЛУЧИ 2 ПЪТИ!\n2016 г. изправи България пред избори, донесе оставки и избра нов президент на Америка, записа преврат в историята на Турция и беляза света с кървави атентати. Какво ни чака през новата 2017 г.?\nЕкипът на предаването „България сутрин“ по Bulgaria ON AIR потърси отговорите от ясновидката Илиана Чаушева-Гюкчен.\nСАМО ЧАС СЛЕД КЛЕТВАТА НА РАДЕВ! ЕДНА ОТ НАЙ-ВАЖНИТЕ ФИГУРИ В БЪЛГАРИЯ ШОКОВО НА ПРОКУРОР!\nСпешни мерки на кризисния център за бедствието в страната! Бойко Борисов лично информира от мястото!\nГРЪЦКИЯТ НОСТРАДАМУС НИ СКРИ ТОПКАТА! ЕТО КАКВО ОЧАКВА БЪЛГАРИЯ! НЕИЗБЕЖНО Е РАЗПАДАНЕТО НА\nВижте в какъв палат се шири Краси Балъков (Снимки)\nЕмилия се просълзи от жеста на малкия Ванчо навръх Осми март (Вижте как я зарадва)\nЦЯЛА ЕВРОПА НАДАДЕ ВОЙ! БЪЛГАРИ ИЗТОЧВАТ МИЛИОНИ ОТ ГЕРМАНИЯ!\nМега скандал разтърси фолк средите!\nДъщерята на Ернестина Шинова и Андрей Слабаков-Поразителна прилика с Анджелина Джоли, но е по-красива!Снимки


Новият iPhone SE, клавиатура за iPad Pro и iPhone 12 Pro Max в #TheAppleDigest Vol. 49\nНовият iPhone SE е вече достъпен за поръчки, каква е цената на магическата клавиатура за iPad Pro и iPhone 12 Pro Max с по-тънък корпкус - четете в четиридесет и деветото издание на #TheAppleDigest.\nНовият iPhone SE - достъпен за поръчки\nСлед месеци на слухове iPhone SE беше представен и е вече достъпен за поръчки.\nЦената на устройството започва от $399. Той има 4,7-инчов ретина HD дисплей и технология Touch ID. iPhone SE разполага с най-бързия чип сред смартфоните - A13 Bionic, най-добрата единична задна камера за iPhone с 12MP и възможност за заснемане на 4K видео. Предната камера на устройството е 7MP и позволява заснемане на видео 1080p.\nБатерията на iPhone SE е със същата издръжливост като тази на iPhone 8. iPhone SE идва и със специален 5-ватов зареждащ адаптер, включен в комплекта.\nПовече за характеристиките на устройството - тук.\niPhone SE се предлага в три цвята - черно, бяло и червено. Световни брандове като Otterbox, ESR и Gear4, вече представиха новите дизайни за кейсове, подходящи за този модел. Вдъхновени от природата, водата и Космоса, те са прекрасен начин за предаване на индивидуалност на вашия iPhone.\nНова клавиатура за iPad Pro\nОще един дългоочакван продукт на Apple вече може да бъде поръчан. Цената на магическата клавиатура за iPad Pro със сензорна лента започва от $299 за 11-инчовия модел и $349 за 12.9-инчовите модели. Очакваната в началото на май, клавиатурата зарадва потребителите повече от петнадесет дни преди предвиденото.\niPhone 12 Pro Max с по-тънък корпус\niPhone 12 Pro Max ще разполага с по-тънък корпус. Това показват изтекли документи от Apple. Според схемите на устройството то ще се доближава повече до дизайна на iPad Pro. За да побере 6.7-инчовия OLED дисплей, iPhone 12 Pro Max ще бъде малко по висок и широк от iPhone 11. Това съвпада с прогнозите на Джеф Пу и Мин-Чи Куо, които ви споделихме в #TheAppleDigest Vol. 48.\nКакво още можем да очакваме от бъдещите продукти на Apple? Разберете тук и тук.


Коалиция между ГЕРБ и "Промяната"? Какво е условието - Политика — Стандарт Нюз\nТази седмица опозицията в лицето на ГЕРБ и "Възраждане" официално беше обвинена от управляващата "Продължаваме промяната" за дезинформацията и хаоса в страната, както и за разделението на народа. Не това е мнението на ГЕРБ обаче, стана ясно от интервю за БНТ на депутата Радомир Чолаков.\nРазделението в народа започна през 2020 г. Тази омраза, която беше насадена, доведе до това тежко състояние, в което се намира страната, припомни Чолаков.\nНа Кирил Петков и Асен Василев беше дадено доверието на президента, доверието на някаква част от народа, на машините. Всичко, което има беше дадено, беше аванс на доверие и се оказа, че те не го оправдават, смята депутатът от ГЕРБ.\nГЕРБ и "Възраждане" са две коренно различни партии, категоричен е той. ГЕРБ е народна партия - тя има много широка база, широка платформа и група избиратели с много широк кръг интереси. Докато "Възраждане" очевидно представляват или искат да представляват някаква радикализирана част от политическия спектър, смята Чолаков. В този смисъл, ГЕРБ е центристки фактор, тя е балансиращият елемент на политическата система в момента и трябва да пази държавата.\nВъзможни ли са разговори за коалиция между ГЕРБ и "Продължаваме промяната"? Ето как отговори Чолаков на този въпрос: "Докато Кирил Петков, Асен Василев и Бойко Рашков са в тази формация, всякакви разговори са абсолютно невъзможни. За мен Кирил Петков е бивш премиер и Бойко Рашков е бивш вътрешен министър."\nТой допълни, че партия ГЕРБ и техните избиратели очакват извинение за нанесените обиди от мнозинството.\nЧолаков коментира и въпроса за ветото над Северна Македония за преговори за членство в ЕС. "Доколкото разбирам, два пъти парламентът е гласувал позиция по този въпрос. Мисля че януари имаше КСНС при президента. Този въпрос е решен, мнението на обществото е еднозначно ясно. Изпълнителната власт има всички прерогативи да вземе решения. Няма нужда този въпрос да се носи в КСНС. Кирил Петков трябва да си носи отговорност", каза Радомир Чолаков.\nВ българската история всеки държавник, който се е захванал с македонската тема, е станал курбан, заяви Чолаков, давайки примери.\n"Чашата е на масата на Кирил Петков и ако го е страх, той трябва да го каже. Той ще влезе в историята или като герой, или като национален предател. Отговорността е пред него. Решението трябва да бъде взето от изпълнителната власт", категоричен е депутатът.\nТагове: Герб "продължаваме Промяната" Чолаков Опозиция Правителство Коалиция\nЧовек на Радев разби Нинова, показа документи за оръжие за Украйна\nЯвор Божанков от БСП обаче смята, че човекът е „прострелял жестоко Радев”\n4819 25 юни\n16448 25 юни\n5662 25 юни\n4979 25 юни\n77659 19 юни\n69018 22 юни\n64585 20 юни\n62037 20 юни\n59254 22 юни\n52772 23 юни\n52191 24 юни\n2876 25 юни\n17406 25 юни\n10611 25 юни\n2726 25 юни\n6456 25 юни